Document ID: 32013R0531

KOMISJONI RAKENDUSMÄÄRUS (EL) nr 531/2013,
10. juuni 2013,
millega muudetakse määrust (EÜ) nr 341/2007 seoses küüslaugu impordilitsentside süsteemiga, et võtta arvesse Horvaatia ühinemist Euroopa Liiduga
EUROOPA KOMISJON,
võttes arvesse Horvaatia ühinemislepingut, eriti selle artikli 3 lõiget 4,
võttes arvesse Horvaatia ühinemisakti, eriti selle artiklit 41,
ning arvestades järgmist:
(1)
Komisjoni määrusega (EÜ) nr 341/2007 (1) avatakse kolmandatest riikidest imporditava küüslaugu ja teatavate muude põllumajandustoodete tariifikvoodid ja tagatakse nende haldamine ning kehtestatakse impordilitsentside ja päritolusertifikaatide süsteem.
(2)
Määruse (EÜ) nr 341/2007 artikliga 4 on eristatud seniseid ja uusi importijaid nende ettevõtjate puhul, kes võivad taotleda küüslaugu impordilitsentse kõnealuse määruse kohaselt avatud ja hallatavate tariifikvootide alusel.
(3)
Võttes arvesse Horvaatia eeldatavat ühinemist Euroopa Liiduga 1. juulil 2013, tuleks kehtestada üleminekueeskirjad, et Horvaatiast pärit importijad saaksid kasutada impordikvoote seniste importijatena. Kõnealuseid eeskirju tuleks kohaldada ainult seni, kuni senised importijad on võimelised täitma kehtivaid eeskirju.
(4)
Seepärast tuleks määrust (EÜ) nr 341/2007 vastavalt muuta.
(5)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 341/2007 muutmine
Määruse (EÜ) nr 341/2007 artikli 4 lõikele 2 lisatakse neljas lõik:
„Horvaatia jaoks kehtib 2013/2014., 2014/2015. ja 2015/2016. aasta imporditariifi kehtivusperioodidel järgmine:
a)
esimese lõigu punkti a ei kohaldata;
b)
import liitu tähendab importi päritoluriikidest, mis ei ole 1. juuli 2013. aasta seisuga liidu liikmesriigid.”
Artikkel 2
Jõustumine
Käesolev määrus jõustub Horvaatia ühinemislepingu jõustumise korral lepingu jõustumise kuupäeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuni 2013

Labels: 17
3
6
18
15